CDLl

Ceredigion

Cynllun Datblygu Lleol

2007 - 2022

Adroddiad ynghylch yr ymgynghori a fu ynglyn â Chanllawiau Cynllunio Atodol, Cynllun Datblygu Lleol Ceredigion:

Mannau Agored (2014)

Ardaloedd Tirwedd Arbennig (2014)

Tai Fforddiadwy (2014)

 Cyngor Sir Ceredigion 2014

**Adroddiad ynghylch yr ymgynghori a fu ynglyn â Chanllawiau Cynllunio Atodol, Cynllun Datblygu Lleol Ceredigion, ar y canlynol:**

* Mannau Agored (2014)
* Ardaloedd Tirwedd Arbennig (2014)
* Tai Fforddiadwy (2014)

Canllawiau Cynllunio Atodol, Cynllun Datblygu Lleol Ceredigion a fabwysiadwyd fis Ebrill 2013

Cafodd y Canllawiau Cynllunio Atodol drafft uchod eu cymeradwyo at ddibenion ymgynghori cyhoeddus gan Gyngor Sir Ceredigion ar 12 Rhagfyr 2013.

Dechreuodd yr ymgynghori ar 16 Ionawr 2014 a daeth i ben ar 28 Chwefror am hanner dydd. Anfonwyd oddeutu 288 o lythyrau ac ebyst (gan ddibynnu ar ddewis y derbynnydd) at yr ymgynghoreion sydd ar gronfa ddata’r Cynllun Datblygu Lleol. Hysbyswyd yr ymgynghoreion bod dogfennau’r ymgynghori ar gael yn ddi-dâl ar wefan yr Awdurdod a bod copiau papur ar gael i’w harchwilio’n ddi-dâl yn llyfrgelloedd Ceredigion (gan gynnwys y llyfrgelloedd symudol).

Rhoddwyd y dogfennau’n ddi-dâl i Gynghorau Tref a Chymuned Ceredigion. Cafodd yr ymgynghori ei hysbysebu ar wefan yr Awdurdod a thrwy hysbysiad cyhoeddus yn y Cambrian News a gyhoeddwyd yn rhifyn yr 16eg o Ionawr 2014.

Cafodd yr ymatebion i gyd eu cydnabod, ac maent ar gael i’r cyhoedd eu gweld. Cyflwynodd 6 o unigolion a chyrff 23 o sylwadau unigol. Cafodd ymatebion y swyddogion i’r ymgynghori a fu ar y Canllawiau Cynllunio Atodol (CCA) Mannau Agored a Ardaloedd Tirwedd Arbennig eu hadrodd i Gyngor Sir Ceredigion yn ei gyfarfod ar 24 Ebrill 2014 (ar gael ar <http://www.ceredigion.gov.uk/Cymraeg/Eich-Cyngor/Cynghorwyr-a-Phwyllgorau/Cofnodion/Pages/Cyngor.aspx> ) Cadarnhawyd y cofnodion yng nghyfarfod y Cyngor ar 4 Mehefin 2014.

Ar ôl trafod penderfynodd y Cyngor fel a ganlyn:

a) Cytuno ynghylch y newidiadau i’r ‘CCA Tirwedd Arbennig’ a’r CCA Mannau Agored’ sydd yn Atodiad 1;

b) Newid y term ‘sprawl’ sydd yn y ‘CCA Tirwedd Arbennig’ a rhoi ‘spread’ yn ei le; ac

c) Mabwysiadu’r ‘CCA Tirwedd Arbennig’ a’r CCA Mannau Agored’ yn ffurfiol (gan gynnwys y newidiadau a osodir yn yr Atodiad 1) i’w defnyddio gyda’r CDLl, gyda’r cywiriadau a amlygwyd yn y cyfarfod.

Cafodd ymatebion y swyddogion i’r ymgynghori a fu ar y Canllawiau Cynllunio Atodol (CCA) Mannau Agored a Ardaloedd Tirwedd Arbennig eu hadrodd i Gyngor Sir Ceredigion yn ei gyfarfod ar 25 Medi 2014 (ar gael ar <http://www.ceredigion.gov.uk/Cymraeg/Eich-Cyngor/Cynghorwyr-a-Phwyllgorau/Cofnodion/Pages/Cyngor.aspx> ) Cadarnhawyd y cofnodion yng nghyfarfod y Cyngor ar 23 Hydref 2014.

a) Cytuno ar y newidiadau a nodir yn y ddwy ddogfen sydd wedi’u labeli’n Atodiad 1, Y Canllawiau Cynllunio Atodol ynghylch Tai Fforddiadwy;

b) Cytuno ynghylch y newidiadau pellach a gynigiwyd gan y Cabinet;

c) Mabwysiadu’r Canllawiau Cynllunio Atodol ynghylch Tai Fforddiadwy, yn unol ag Atodiad 2.

(Cabinet 10 Mehefin wedi gadarnhau yn y Cabinet ar 1 Gorffennaf 2014

Yn amodol ar y newidiadau canlynol i’r Canllawiau Cynllunio Atodol ar Dai Fforddiadwy,

Tudalen 5 - ‘...ar ôl cael ei hysbysu am gyfnod o 2 fis...’;

‘...Bydd hyn yn rhoi 4 mis i breswylydd newydd...);

Esboniad pellach ar ‘ddosbarth ehangach o ymgeisydd’; a

Thudalen 55, diddymu’r paragraff cyntaf sy’n dechrau ‘Ni fydd eich Ni fydd eich aelwyd yn ‘tanfeddiannu'r’ eiddo...’,

(i) Cytuno ar y newidiadau a nodir yn Atodiad 1 o’r Adroddiad ar Ganllawiau Cynllunio Atodol ; ac

(ii) Anfon y newidiadau y cytunir arnynt ymlaen i’r Cyngor gydag argymhelliad i fabwysiadu’r Canllawiau Cynllunio Atodol ynghylch Tai Fforddiadwy (Atodiad 2 yr adroddiad) yn ffurfiol.